Coba ceritain soal Ibnu Sina dalam bahasa sunda

Ibn Sina, , Abū ‘Alī al-Husain bin ‘Abdullāh bin Sīnā (ابوعلى سينا atawa أبو علي الحسين بن عبد الله بن سينا, Basa Persia: ابن سينا), atawa nu di Kulon katelah Ibn Seena atawa Avicenna (Basa Yunani ), téh dokter Pérsia, ogé ahli dina widang filsafat, sakaligus élmuwan nu dilahirkeun taun 980 di Afshana deukeut Bukhara, ayeuna Uzbékistan, sarta pupus bulan Juni 1037 di Hamadan), Pérsia (Iran). Lian ti minangka dokter, anjeunna katelah minangka Muslim polymath tur kawentar salaku ahli fisika jeung filsup dina jamanna. Anjeunna ogé ahli astronomi, ahli kimia, hafiz, ahli logika, ahli matematika, ahli sastra, elmuwan fisika, Sheikh, tentara, ahli kawijakan jeung ahli teologi.

Saumur hirupna, Ibnu Sina nulis 450 buku nu jejerna rupa-rupa, tapi lolobana mah dina widang filsafat jeung kadokteran. Alatan jasana nu ageung dina widang éta, anjeunna sok disebut salaku "bapa kadokteran modéren". George Sarton nyebut anjeunna salaku "élmuwan Islam paling kawentar, sarta salah sahiji nu pangkawentarna di sakabéh bangsa, tempat, jeung waktu". Karya penting Ibnu Sina di antarana Pustaka Tatamba jeung Hukum Kadokteran, anu ogé katelah Qanun (al-Qanun fittib).